Herbert Blomstedt

Herbert Blomstedt (Sweeds:ˈhærːbɛʈ ˈblʊmːstɛt; * 11 Julie 1927) is 'n Sweedse dirigent.Herbert Blomstedt , SF symphony
duimnael|regs|Blomstedt tydens 'n lesing oor Brahms se koormusiek gedurende die Koorfees in Lund, Swede in 2008.

Herbert Blomstedt is in Springfield, Massachusetts gebore. Twee jaar na sy geboorte het sy Sweedse ouers die gesin teruggeneem na Swede. Blomstedt het aan die Stockholmse Koninklike Kollege van Musiek en die Universiteit van Uppsala studeer. Dit is gevolg deur studies in kontemporêre musiek by Darmstadt in 1949, barokmusiek onder Paul Sacher aan die Schola Cantorum Basiliensis en verdere dirigeerstudies onder Igor Markewitsj en Jean Morel aan die Juilliard-skool en onder Leonard Bernstein by Tanglewood se Berkshire Musieksentrum. Blomstedt het ook gedurende sy jeug in Finland gewoon.

Hy het in 1953 die Koussevitzky Dirigeer-prys gewen en die Salzburgse Dirigeerkompetisie in 1955.

Blomstedt is veral bekend vir sy opvoerings van Duitse en Oostenrykse komponiste soos Beethoven, Mendelssohn, Brahms, Schubert, Bruckner, [[Richard Strauss]|Strauss] en Hindemith. Hy is ook 'n voorstander van Skandinawiese komponiste soos Grieg, Franz Berwald, Sibelius en Carl Nielsen.

Blomstedt is 'n toegewyde Sewendedag adventis en repeteer nie op Vrydae-nagte of Saterdae nie, die Sabbat in Sewendedagadventisme. Hy voer egter konserte op die dae uit aangesien hy opvoerings van die musiekwerke as uitdrukkings van sy toegewydheid aan sy geloof beskou en nie as werk nie.

duimnael|Herbert Blomstedt in die Leipziger Gewandhaus, 2015 Blomstedt was musiekdirekteur of hoofdirigent van die Norrköping Simfonieorkes (1954–1962), Oslo Filharmoniese orkes (1962–1968), Deense Radio-simfonie (1967–1977) en Sweedse Radio-simfonie (1977–1982). Hy was vanaf 1975 tot 1985 hoofdirigent van die Dresdner Staatskapelle en het in die proses baie vername opnames gemaak, insluitende werke van Richard Strauss en die volledige stel simfonieë van Beethoven en Schubert. Hy het ook die orkes op internasionale toere gelei.

Blomstedt was vanaf 1985 tot 1995 musiekdirekteur van die San Francisco Simfonieorkes. Hy het die simfonieorkes op gereelde toere deur Europa en Asië gelei en verskeie prysenswaardige opnames vir London/Decca gemaak. In die proses het hy twee Grammytoekennings, 'n Gramophone-toekenning en die Grand Prix du Disque ontvang, sowel as toekennings van België, Duitsland en Japan. Nadat hy San Fransisco (wat sy voltydse pligte betref) verlaat het, was Blomstedt hoofdirigent by die  Noord-Duitse Radio-simfonieorkes (1996–1998) en die Leipzig Gewandhaus Orkes (1998–2005).

Blomstedt is tans eredirigent van die San Francisco Simfonieorkes, die Bamberg Simfonieorkes, die Deense Nasionale simfonieorkes, die NHK Simfonieorkes, die Sweedse Radio simfonie, die Leipzig Gewandhaus-orkes en die Staatskapelle Dresden.

Verwysings

 Eksterne skakels 

 Herbert Blomstedt biografie by die San Francisco Simfonieorkes
 Herbert Blomstedt - 'n perspektief met ingang 1998 (sluit 'n platelys, aanhalings en konsertskedules in)
 Bamberg Simfonieorkes eredirigent
 Deense Radio-simfonieorkes eredirigent 
 NHK Simfonieorkes eredirigent
 Sweedse Radio simfonie eredirigent
 CAMI Kunstenaarsblad
 DECCA Kunstenaarsblad
 Onderhoud met Herbert Blomstedt, 8 Januarie 1988

Kategorie:Geboortes in 1927
Kategorie:Lewende mense
Kategorie:Sweedse dirigente
Kategorie:Alumni van die Universiteit Uppsala